Krasulo

[eta|*[Crassula capitella*]]
[eta|[roka krasulo (*Crassula rupestris*)]]
**Krasulo** (*Crassula*) estas la sola plantgenro en la subfamilio **Crassuloideae** el la familio Krasulacoj (Crassulaceae). La botanika nomo de la genro venas de la latina adjektivo *crassus* kiu signifas ‚dika‘ kaj rilatas al la plej multaj specioj kun sukulentaj folioj. Ili hejmiĝas en suda Afriko (kaba flaŭro). Ĝi estas apud la genro *Sedum* la plej speciriĉa ene de la familio de la Krasulacoj (Crassulaceae).

## Priskribo 
### Vegetativaj karakterizaĵoj 
La specioj de la genro *Crassula* estas unujaraj aŭ multjaraj herbaj plantoj, aŭ nanaj ĝis arboformaj arbustoj kun kreskoalto de ĝis 2,5 m. Malofte estas geofito kun planttubero. La radikoj estas fibraj ĝis karnecaj. La tigoj estas sukulentaj, kelkfoje lignigaj. La kruce kontraŭstarantaj folioj estas dike karnecaj ĝis maldike membranecaj. La folioj de unu paro estas iomete kunkreskintaj je la bazo. Ili povas esti daŭrantaj aŭ deciduaj, kun aŭ sen pedunklo. La folioj estas glatrandaj je la bazo ingoformaj. La foliplato povas esti kalva, hara aŭ veruka. Kelktempe ili havas bone videblajn hidatodojn.

### Generativaj karakterizaĵoj 
La floraro estas tirso kun multaj unuopaj ĝis multaj diĥazioj. Kelktempe partaj floraroj kunestas kiel volvaĵo. Tre malofte estas unuopaj floroj. La brakteoj ofte estas foliecaj. Pedunkloj povas ekzisti..

La kvar- ĝis kvinnombraj (malofte du ĝis dekdunombraj), ofte malgrandaj floroj estas haplostemaj. La kvar ĝis kvin (malofte du ĝis dekdu) sepaloj estas kunkreskintaj je la bazo. La kvar ĝis kvin (malofte du ĝis dekdu) petaloj estas same kunkreskintaj. La stamenoj estas kunkreskintaj je la bazo kun la petaloj. La anteroj superas la floron. La karpeloj estas liberaj. La pistilo estas kun unuopaj stigmoj.

La elipsoida semo estas glata aŭ veruka.

## Disvastiĝo 
La genro hejmiĝas preskau ekskluzive en Afriko. La plej speciriĉa regiono estas Kablando Kaba flaŭro, kie hejmiĝas ĉ. 150 specioj. Malmultaj specioj estas marĉaj aŭ akvaj plantoj disvastigataj trans la tuta mondo. La du solaj specioj en Germanujo *Crassula tillaea* und *Crassula aquatica* intertempe tie konsideriĝas malaperintaj.

## Sistematiko 
La genro *Crassula* estas la sola genro en la subfamilio de la „Crassuloideae“ ene de la familio de la Krasulacoj (Crassulaceae). La unua priskribo faris Carl von Linné 1753 en *Species Plantarum* .  La tipoplanto de la genro estas *Crassula perfoliata*. L.

sinonimo de la genro estas interalie *Bulliarda* DC, *Combesia* A.RICH., *Danielia* LEM., *Dinacria* HAW., *Globulea* HAW., *Gomara* ADANS., *Grammanthes* DC. , *Larochea* PERSON, *Rhopalota* N.E.BR., *Rochea* DC., *Sphaeritis* ECKL. & ZEYH., *Tillaeastrum* BRITTON kaj *Vauanthes* HAW.

Laŭ Ernst Jacobus van Jaarsveld (* 1953) la genro dividiĝas en du subgenroj kun 20 sekcioj kaj la sekvaj specioj:

subgenroj, sekcioj kaj specioj de la genro *Crassula*

Ne klare enordigitaj estas jenaj specioj *Crassula cordifolia*, *Crassula micans* kaj *Crassula schmidtii*. Krome ekzistas la hibrido *Crassula × justi-corderoyi*.

## Fontoj 
### Literaturo 
* Ernst van Jaarsveld: *Crassula*. In: Urs Eggli (Hrsg.): *Sukkulenten-Lexikon. Crassulaceae (Dickblattgewächse)*. Eugen Ulmer, Stuttgart 2003, ISBN 3-8001-3998-7, S. 29–86.

### Referencoj 
## Eksteraj ligiloj 
* Eintrag bei davesgarden.com (engl.)

Kategorio:Krasulacoj